Kolumbiyada sodir etilgan teraktda 20 kishi halok bo`ldi (video)

Bugun, 18 yanvar kuni kechasi Kolumbiyaning Bogota shahridagi kadetlar maktabida mina joylangan avtomobil portlashi oqibatida 21 kishi halok bo`lgan, 68 kishi jarohatlangan.
Kolumbiya Bosh prokuraturasi ma`lum qilishicha, teraktni 56 yoshli Xose Aldemar Roxas sodir etgan. Uning boshqaruvidagi 1993 yilda ishlab chiqarilgan pikapli Nissan avtomobilida 80 kg miqdordagi portlovchi moddalar bo`lgan. Haydovchi voqea joyida halok bo`lgan.
Kolumbiya Prezidenti Ivan Duke kadetlar maktabi hududida sodir etilgan terakt munosabati bilan mamlakatda uch kunlik milliy motam e`lon qildi.
"Biz qurbonlar xotirasi uchun mamlakatda uch kunlik milliy motam e`lon qildik", - degan Duke o`z xalqiga qilgan telemurojaatida.
Shuningdek, Kolumbiya Prezidenti mamlakat chegaralari, shaharga kirish-chiqish ustidan nazoratni kuchaytirish bo`yicha topshiriq bergan, fuqarolarni terrorchilik tahdidiga qarshi birlashish va tergov ishlarida hamkorlik qilishga chaqirgan.